תקנון הקתדרה
לשנת הפעילות 2026/27
*השימוש בלשון זכר הינו מטעמי נוחות בלבד. צוות הקתדרה מייחס חשיבות רבה לחוויית הלקוח.
תקנון זה נועד למנוע אי הבנות, ולאפשר לנו לתת לכם את השירות הטוב והיעיל ביותר.

נהלים כלליים:
1. שנת הפעילות תחל ביום רביעי, ה' בתשרי תשפ"ז, 16.9.2026 ותסתיים ביום שני, ט״ז בסיון תשפ״ז, 21.6.2027.
2. פתיחת כל פעילות מותנית במינימום נרשמים, כפי שמפורט בפעילות.
3. נוהל ביטול עסקה מפורט בפרק 'ביטול עסקת מכר מרחוק על ידי הצרכן והחזר כספי'.

רישום לחברות במועדון הקתדרה:
4. החברות במועדון הקתדרה מקנה לחברים מחירים מוזלים, הנחות והטבות בכל פעילות המתקיימת על-ידי הקתדרה וכן, במוסדות נוספים, המקיימים התקשרות עם הקתדרה ונקבעה בהם הטבה לחברי הקתדרה.
5. מגוון ההטבות והדרך למימוש יובאו לידיעת חברי המועדון באמצעי הפרסום הדיגיטליים והמודפסים של הקתדרה.
6. הצטרפות למועדון כרוכה בתשלום דמי חבר שנתיים בסך 50 ₪ ובמילוי טופס הרשמה למועדון. פרטי חבר המועדון יישמרו במאגר מידע של החברה ולא ייעשה בהם שימוש לצרכים אחרים.
7. החברות במועדון הינה אישית ואינה ניתנת להעברה.
8. מימוש ההטבה או הרכישה, מותנה בהצגת תעודה מזהה.
9. חבר מועדון המבקש לבטל חברותו, יפנה בכתב באמצעות דוא"ל: tel@kivunim7.co.il ויציין בפנייתו שם מלא, טלפון נייד ודוא"ל. 

הרצאות:
10. המנוי הינו אישי. העברת מנוי תתאפשר רק לאחר העברת בקשה והסדרה מול מוקד ההזמנות. 
11. ניתן להיעדר מארבע הרצאות, לכל היותר, בסמסטר ובלבד שנמסרה הודעה למוקד ההזמנות, עד יום לפני ההרצאה. במקרה של היעדרות כאמור, המנוי יזוכה בחשבונו במחיר היחסי של ההרצאה והוא יוכל לממש זיכוי זה בפעילויות הקתדרה השונות, עד סוף שנת הפעילות. השתתפות בפעילויות הללו מותנית ברישום מראש ועל בסיס מקום פנוי.
12. משתתף אשר יפסיק את השתתפותו שלא על פי נוהל זה או ייעדר ממפגשים בודדים מכל סיבה שהיא, ללא הודעה מראש למוקד לא יהא זכאי להחזר כספי וכן, לא יוכל לקבל זיכוי לפעילויות אחרות. בכל מקרה, הודעה על אי השתתפות שנמסרה לאחר מועד הפעילות לא תזוכה. 
13. הודעה על ביטול הרצאה תתקבל עד יום לפני ההרצאה. 
14. [bookmark: _Hlk236658389]לקוח שיבקש החזר כספי, במקום זיכוי לפעילות אחרת, יזוכה בהתאם לנוהל המפורט בתקנון זה, בפרק 'ביטול עסקת מכר מרחוק על ידי הצרכן והחזר כספי'. 

טיולים:
15. שמירת מקום לטיולים תתאפשר רק לאחר ביצוע הרשמה ותשלום באחד מאמצעי התשלום המאושרים, במוקד ההזמנות בטלפון: 8557*/ 08-3730362
16. ההשתתפות בטיולים מותנית בחתימה על הצהרת בריאות ואישור התקנון. 
17. משתתף שנרשם לטיולים ומבקש להעביר את מקומו למשתתף אחר בשל אי יכולתו לצאת לטיול, יוכל לבצע העברה בכפוף לתנאים הבאים: הודעה מראש עד 7 ימים שאינם ימי מנוחה לפני האירוע, למוקד ההזמנות; ביצוע הסדרת העברה בכתב ושינוי הרישום השמי; חתימת המשתתף החדש על הצהרת בריאות.
18. טיול שנרשמו אליו מספר משתתפים נמוך מהמוגדר יבוטל והנרשמים לא יחויבו בגינו.
19. כל הטיולים יצאו בשעה הנקובה בפרסום, אלא אם נמסרה הודעה אחרת לכל משתתפי הטיול.
20. אי הגעה לטיול לא תזכה בטיול חלופי ו/או לכל זיכוי אחר.
21. כיוונים שומרת לעצמה את הזכות לערוך שינויים בתאריכים ובמסלולי הטיולים על פי תנאי מזג האוויר, התנאים בשטח, המלצות גורמי ביטחון ואילוצים אחרים. משתתף שלא יוכל להצטרף לטיול במועד החלופי, יודיע על כך למוקד ההזמנות וכספו יוחזר.
22. סדר הישיבה באוטובוס הוא ע"פ סדר העלייה. שורה ראשונה תשמש בעלי תפקידים ואנשים עם מוגבלות, ע"פ שיקול דעת המלווה. לא ניתן לשמור מקומות באוטובוס.
23. מחיר הטיולים אינו כולל ארוחות, אלא אם צוין אחרת בפרסום.
24. בעת הרישום לטיולים תינתן עדיפות לחברי קתדרה ומנויים. 
25. לא יינתן החזר כספי בגין אי הגעה לטיולים. 
26. משתתף שיודיע על ביטול רישום לטיולים עד 7 ימים שאינם ימי מנוחה לפני המועד, כספו יוחזר, בניכוי 5% דמי טיפול.
27. משתתף שיודיע על ביטול רישום לטיול  דו יומי או תלת יומי עד 28 ימים שאינם ימי מנוחה לפני המועד, כספו יוחזר, בהתאם לנוהל המפורט בתקנון זה, בפרק 'ביטול עסקת מכר מרחוק על ידי הצרכן והחזר כספי'. הודעה מוקדמת זו נובעת מהצורך בתכנון מוקדים של הטיולים ובהתחייבות כיוונים מול בתי העסק/מקומות הלינה. 
28. כל ביטול שאינו תואם את פרקי הזמן בסעיפים 26 ו- 27 לא יאושר ולא יבוצע בגינו החזר, אך למשתתף שמורה הזכות להציע מטייל אחר במקומו.
29. הודעה על ביטול ו/או הפסקת השתתפות בגין סיבות בריאותיות ומיוחדות תועבר לדוא"ל: ravit.a@kivunim7.co.il בצירוף מסמכים רלוונטיים. כל מקרה ייבחן לגופו. יש לשלוח את הבקשה מיד לאחר שאירע המקרה שגרם לביטול/הפסקת ההגעה לפעילות.
30. בקשה לביטול הרשמה תוגש באמצעות פנייה למוקד ההזמנות בהתאם לנוהל המפורט בתקנון זה, בפרק 'ביטול עסקת מכר מרחוק על ידי הצרכן והחזר כספי'. 
31. אין להעביר זכאות לאדם אחר ללא תיאום ואישור ממוקד ההזמנות.
32. משתתף אשר לא יגיע לטיול חלופי שאושר לו על פי בקשתו, לא יוכל להירשם לטיול חלופי נוסף ויחויב במלוא מחיר הטיול.

ביטול עסקת מכר מרחוק על ידי הצרכן והחזר כספי: 
33. זכות ביטול: בהתאם לחוק הגנת הצרכן, התשמ"א-1981, רשאי הצרכן לבטל עסקה שנעשתה מרחוק (בטלפון או באינטרנט) בתוך 14 ימים ממועד ביצוע העסקה או מיום קבלת אישור ההזמנה (לפי המאוחר מביניהם) ובלבד שהביטול ייעשה לפחות 7 ימים, שאינם ימי מנוחה, לפי מועד האירוע. 
כמו כן, רשאי צרכן לבטל עסקה שנעשתה מרחוק (בטלפון או באינטרנט) לרכישת כרטיסי כניסה בתוך 14 ימים ממועד ביצוע העסקה או מיום קבלת אישור ההזמנה (לפי המאוחר מביניהם). 
34. הארכה לאוכלוסיות מוגנות: בעסקת מכר מרחוק שנערכה עם צרכן שהוא אדם עם מוגבלויות, אזרח ותיק או עולה חדש, רשאי הצרכן לבטל את העסקה בתוך ארבעה חודשים מיום עשיית העסקה, או מיום קבלת המסמך המפרט את פרטי העסקה - לפי המאוחר מביניהם, ובלבד שהתקשורת בעסקה כללה שיחה בין העוסק לצרכן ובכלל זה שיחה באמצעות תקשורת אלקטרונית, ובכפוף להצגת תעודה מתאימה. למען הסר ספק, גם במקרה זה יש לוודא שהביטול יעשה לפחות 7 ימים שאינם ימי מנוחה לפני מועד האירוע.
35. דרכי ביטול: הצרכן ראשי למסור הודעת ביטול מאחת מהדרכים הבאות ו/או בכל דרך בהתאם להוראות החוק: 
בעל פה: בטלפון של מוקד ההזמנות ממנו נרכשו הכרטיסים או בהודעה הנמסרת אישית במקום העסק, בכתובת המופיעה באתר. 
בדואר אלקטרוני: לכתובת ravit.a@kivunim7.co.il
באינטרנט: באמצעות טופס ביטול ייעודי באתר -  דרך הקישור בתחתית דף הבית ו/או בראש דף הבית של כל אחד מהמוקדים או באתר כיוונים.
הקישור להודעת הביטול מופיע גם בדף פרטי ההזמנה, שיישלח לאחר הרכישה.
36. פרטי הודעת הביטול: בהודעת הביטול יש לציין את שם הצרכן, מספר תעודת הזהות ופרטי ההזמנה. הודעת הביטול אינה מחויבת בפירוט סיבת הביטול. 
37. דמי ביטול: במקרה של ביטול עסקה שלא עקב פגם או אי התאמה, אשר יתבצע לפי תנאי הביטול הקבועים בחוק, ייגבו דמי ביטול בשיעור של 5% ממחיר העסקה או 100 ₪, לפי הנמוך מביניהם.
38. החזר כספי: החזר כספי יבוצע בתוך 14 יום ממועד קבלת הודעת הביטול, בהתאם לאמצעי התשלום שבו בוצעה העסקה. 
39. הבהרות נוספות: לא יתאפשר ביטול כרטיסים 7 ימים שאינם ימי מנוחה או פחות לפני מועד האירוע. לא ניתן לבטל כרטיסים לאחר מועד האירוע.
40. [bookmark: _GoBack]בפעילויות הקתדרה, יחולו תנאי ביטול מותאמים לסוג הפעילות, כמפורט בקישורים: ביטול פעילויות חוץ: https://did.li/VB6CN ביטול הרצאות: https://did.li/bNxgT
41. כל האמור לעיל, הינו בכפוף לחוק ותקנותיו, אשר בהם הנוסח המלא והקובע של הוראות ביטול עסקה. 
שימו לב, במקרה של סתירה או אי התאמה בין המידע המופיע בתקנון לבין הוראת הדין הרלוונטית יגברו הוראות הדין. 

ביטוח:
42. הקתדרה ו/או כיוונים אינה מבטחת את הנרשמים לפעילויות, המטיילים רשאים לבטח את עצמם בביטוח תאונות אישיות, ביטוח רפואי ורכוש.
43. חברת כיוונים לא תישא באחריות לכל נזק ו/או אובדן שייגרם לרכוש.

תיעוד ופרסום:
44. הקתדרה/כיוונים רשאית לצלם את הפעילויות ולעשות שימוש בצילומים, על פי שיקול דעתה.
45.  לקתדרה/כיוונים שמורה הזכות להעביר ללקוחותיה דברי פרסום ועדכונים באמצעי התקשורת השונים, כולל מסרונים, דוא"ל, וואטסאפ ובלבד, שהמשתתף חתם על אישור בכתב בדבר הסכמתו לאמור לעיל. יצוין כי הזכות להסרה מרשימת תפוצה שמורה למשתתפים.
46. מידע על פעילות אליה נרשם המשתתף יועבר באמצעי התקשורת השונים ויהווה אסמכתא להעברת ההודעה.

פניות הציבור :
47. מנהלת פניות הציבור ורכזת הנגישות, רותי בובליל, עומדת לרשותכם בכל שאלה, הבהרה או תלונה הנוגעות לפעילות החברה. ניתן לפנות בכתב באמצעות פקס: 08-6290003, או באמצעות דוא"ל:  rutib@kivunim7.co.il יש לציין שם, כתובת וטלפון למענה או לבירורים. יובהר, כי המענה יינתן בכתב בלבד.

נהלים אלה תקפים לשנת הפעילות 2026/27 
טל"ח | הזכות לשינויים שמורה

